Swaard van 1 200 v.C. op eiland gevind | Netwerk24
Swaard van 1 200 v.C. op eiland gevind
21 September 2019 09:50
’n Swaard wat sowat 3 200 jaar oud is, is per toeval op die Spaanse vakansie-eiland Majorka gevind op ’n terrein uit die Bronstydperk.
Die swaard is in die Talaiot- argeologiese terrein gevind – dit is ’n enorme klipterrein wat van 1 000 tot 6 000 v.C. dateer.
Die 3 800 jaar oue swaard wat in Majorka ontdek is. Foto: Diario de Mallorca
Die swaard is een van net enkele wapens wat op die eiland gevind is.
Die vonds help kenners om die Talaiotiese kultuur van daardie tyd beter te verstaan, berig Ancient Origins.
Die bokant van die swaard waar dit gebreek het.Foto: Diario de Mallorca
’n Span was besig om die terrein gereed te maak om dit as ’n museum vir besoekers oop te maak toe twee argeoloë ’n klip optel en iets daaronder by die grond sien uitsteek. Hulle het die grond en klip om die voorwerp verwyder en tot hul verbasing die swaard gevind.
Die argeoloë glo die swaard is doelbewus op die terrein gelaat, waarskynlik as ’n offer aan ’n edelman of vir iemand van ’n aristokratiese familie.
Die Talaiot word as ’n belangrike religieuse en seremoniële terrein beskou.
Hoewel die swaard op een plek gebreek is, het dit andersins in ’n baie goeie toestand bewaar gebly.
Meer oor: Wêreld
KYK: Só lyk eeue oue tombe in Egipte